ສຫລ ແລະ ຣັດເຊຍ ຈະເຈລະຈາ ກ່ຽວກັບ ຄວາມປອດໄພ ທາງອາກາດ ຢູ່ເໜືອຊີເຣຍ
ທ່ານ Peter Cook ໂຄສົກ ກະຊວງປ້ອງກັນປະເທດ ສຫລ ກ່າວວ່າ ການເຈລະຈາຮອບສອງ ອາດຈະມີຂຶ້ນ ພາຍໃນສອງສາມມື້ຂ້າງໜ້ານີ້.
ຣັດເຊຍ ແລະສະຫະລັດ ມີກຳນົດຈະເລີ້ມການເຈລະຈາກັນຕື່ມ ແນໃສ່ເພື່ອຫຼີກລ່ຽງບໍ່ໃຫ້ເກີດອຸບັດຕິເຫດຢູ່ເທິງທ້ອງຟ້າຂອງຊີ ເຣຍໃນຂະນະທີ່ປະເທດທັງສອງ ຕ່າງກໍທຳການໂຈມຕີທາງອາ ກາດຢູ່ທີ່ນັ້ນ ໂຄສົກຂອງທຳນຽບຫ້າແຈ ທ່ານ Peter Cook ກ່າວໃນວັນສຸກ ວານນີ້ວ່າ ການເຈລະຈາຮອບສອງ ອາດຈະມີຂຶ້ ນພາຍໃນສອງ ສາມມື້ຂ້າງໜ້ານີ້ ສະຫະລັດທີ່ຄັດຄ້ານຕໍ່ການໃຫ້ຄວາມສະໜັບສະໜຸນຂອງມົສກູ ຕໍ່ປະທານາທິບໍດີຊີເຣຍ ທ່ານ Bashar al-Assad ໄດ້ປະຕິເສດ ກ່ຽວກັບຄວາມເປັນໄປໄດ້ ໃນການທີ່ຈະຮ່ວມມືກັບຣັດເຊຍ ແຕ່ກໍໄດ້ຕົກລົງທີ່ຈະເຮັດວຽກ ກ່ຽວກັບຂັ້ນຕອນໃນດ້ານຄວາມປອດໄພທາງອາກາດ ເຮືອບິນຣັດເຊຍໄດ້ບິນລ່ວງລ້ຳເຂົ້າໄປໃນເຂດນ່ານຟ້າຂອງເທີກີເມື່ອຫຼາຍໆມື້ຜ່ານມາ ຊຶ່ງ ໄດ້ພາໃຫ້ມີການປະທ້ວງ ໃນທັນທີ ໂດຍເທີກີ ແລະການໃຫ້ຄຳໝັ້ນສັນຍາຈາກອົງການເນ ໂຕ້ວ່າ ຈະປົກປ້ອງປະເທດສະມາຊິກຂອງຕົນ ເຮືອບິນລົບຂອງຣັດເຊຍລຳນຶ່ງໄດ້ບິນເຂົ້າ ໄປໃກ້ໆ ຫ່າງຈາກເຮືອບິນບໍ່ມີຄົນຂັບຂອງສະຫະລັດ ພຽງບໍ່ເທົ່າໃດກິໂລແມັດ ໃນຮອບສັບປະດາຜ່ານມານີ້ມົສກູໄດ້ຍິງລູກສອນໄຟນຳວິຖີຈາກກຳປັ່ນລົບຢູ່ທະເລແຄັສ ປ່ຽນ ໄປໃສ່ປະເທດຊີເຣຍ ແລະສະຫະລັດ ກ່າວວ່າ ລູກສອນໄຟດັ່ງກ່າວ 4 ລູກ ໄດ້ອອກ ຈາກເສັ້ນທາງແລະໄດ້ຕົກໃສ່ປະເທດອີຣ່ານ ມົສກູປະຕິເສດວ່າບໍ່ມີລູກສອນໄຟຂອງຕົນ ໄດ້ອອກຈາກເສັ້ນທາງທີ່ເປັນເປົ້າໝາຍ ການເຈລະຈາດັ່ງກ່າວນີ້ ມີທ່າທາງວ່າ ຈະເວົ້າເຖິງເລື້ອງເຮືອບິນລົບຂອງສະຫະລັດ ແລະ ຣັດເຊຍຄວນຢູ່ຫ່າງກັນຫຼາຍປານໃດ ແລະຄວນຈະໃຊ້ພາສາໃດເພື່ອຕິດຕໍ່ກັນ ຂ່າວກ່ຽວກັບການເຈລະຈານີ້ ມີຂຶ້ນໃນຂະນະທີ່ສະຫະລັດ ປະກາດໃນເຊົ້າວັນສຸກວານນີ້ ກ່ຽວກັບການປ່ຽນແປງໃນໂຄງການ 500 ລ້ານໂດລາ ພາຍໃຕ້ການນຳ ຂອງທຳນຽບຫ້າ ແຈເພື່ອຝຶກແອບແລະຕິດອາວຸດໃຫ້ແກ່ພວກຕໍ່ຕ້ານລັດຖະບານ ຊີເຣຍເພື່ອຕໍ່ສູ້ກັບພວກ ຫົວຮຸນແຮງລັດອິສລາມ ການປະຕິບັດງານດັ່ງກ່າວຈະມີການປ່ຽນແປງ ໃນການຄັດເລືອກເອົາອັນທີ່ເອີ້ນວ່າ ພວກ ຕໍ່ຕ້ານລັດຖະບານທີ່ນິຍົມແນວທາງປານກາງແລະຝຶກແອບພວກເຂົາຢູ່ທີ່ ປະເທດຈໍແດັນ ຊາອຸດີ ອາຣາເບຍ ກາຕ້າ ແລະສະຫະລັດອາຣັບເອເມີເຣັສ